Source: https://e-justice.europa.eu/content_maintenance_obligations-355-sk-ro.do?member=1
Timestamp: 2020-01-23 14:22:22+00:00

Document:
Obligaţiile de întreţinere - Slovacia
În Slovacia, judecătoriile (okresný súd) dețin competența de a se pronunța asupra cererilor de încuviințare a executării în conformitate cu articolul 27 alineatul (1). Tribunalele (krajský súd) dețin competența de a se pronunța asupra căilor de atac introduse împotriva hotărârilor privind cererile de încuviințare a executării în conformitate cu articolul 32 alineatul (2). Căile de atac se înaintează judecătoriei care a pronunțat hotărârea care se contestă.
În Slovacia, calea de atac menționată la articolul 33 este recursul (dovolanie), în temeiul articolelor 419-457 din Codul de procedură civilă (Legea nr. 160/2015). Recursul se depune la instanța care a pronunțat hotărârea în primă instanță, iar Curtea Supremă (najvyšší súd) este cea care soluționează această cale de atac.
În scopul aplicării articolul 19 din regulament, instanțele slovace sunt autorizate să modifice deciziile în cadrul procedurii de revizuire (obnova konania), în temeiul articolelor 397-418 din Codul de procedură civilă (Legea nr. 160/2015). Cererile de revizuire sunt analizate de către instanța care a pronunțat hotărârea în primă instanță.
Autoritatea centrală în conformitate cu articolul 49 alineatul (1) din regulament este:
Centrum pre medzinárodnoprávnu ochranu detí a mládeže (Centrul pentru protecția juridică internațională a copiilor și a tinerilor)
Alte detalii de contact:
Nu sunt oferite informații, întrucât funcțiile autorității centrale din Republica Slovacă sunt îndeplinite exclusiv de către Centrul pentru protecția juridică internațională a copiilor și a tinerilor.
În sensul articolului 21 din regulament, autoritățile cu competențe în materie de executare sunt judecătoriile (okresný súd), care îndeplinesc rolul de instanțe de executare (exekučný súd).
Limbile admise pentru traducerea documentelor menționate la articolele 20, 28 și 40 sunt slovaca și ceha.
Limbile admise de autoritatea centrală din Slovacia pentru comunicarea cu alte autorități centrale prevăzute la articolul 59 sunt slovaca, ceha, engleza și germana.

References: articolul 27
 articolul 32
 articolul 33
 articolul 19
 articolul 49
 articolul 59